**JAVNI POZIV**

**za dodjelu podrške za unapređenje stočnog fonda za 2021. godinu**

Ministarstvo poljoprivrede, šumarstva i vodoprivrede, u skladu sa čl. 3 i 4 Uredbe o uslovima, načinu i dinamici sprovođenja mjera agrarne politike za 2021. godinu - Agrobudžet i budžetskom linijom 2.1.12. – Podrška unapređenju stočnog fonda, objavljuje Javni poziv za dodjelu podrške za unapređenje stočnog fonda za 2021. godinu. Predmet ovog Javnog poziva je dodjela sredstava podrške za unapređenje stočnog fonda za 2021. godinu. Ovim Javnim pozivom se utvrđuju uslovi, kriterijumi, način prijavljivanja za korišćenje sredstava podrške i procedura realizacije.

**DEFINICIJA KORISNIKA SREDSTAVA PODRŠKE**

Korisnici sredstava podrške po ovom Javnom pozivu su poljoprivredna gazdinstva, koja moraju biti upisana u Registar poljoprivrednih gazdinstava, u skladu sa Pravilnikom o obliku i načinu vođenja registra subjekata i registra poljoprivrednih gazdinstava (Službeni list Crne Gore, br. 16/14), najkasnije do 23.08.2021. godine i koja ispunjavaju uslove za držanje stoke u skladu sa Zakonom o dobrobiti životinja, a koja u vrijeme podnošenja zahtjeva na gazdinstvu imaju 20 ili manje muznih grla.

**PRIHVATLJIVE INVESTICIJE**

U skladu sa ovim Javnim pozivom podršku se obezbjeđuje za nabavku:

* Steonih junica u čistoj rasi:
	+ Zahtjev za dodjelu podrške po ovom Javnom pozivu mogu podnijeti poljoprivredni proizvođači - početnici (lica koja ne posjeduju proizvodna grla) za nabavku od 3 do 5 grla;
	+ Zahtjev za dodjelu podrške po ovom Javnom pozivu mogu podnijeti poljoprivredni proizvođači koji već posjeduju proizvodna (mliječna) grla za nabavku od 3 do 5 grla;
* Priplodnih jagnjica:
* Zahtjev za dodjelu podrške po ovom Javnom pozivu mogu podnijeti poljoprivredni proizvođači - početnici (lica koja ne posjeduju proizvodna grla) za nabavku od 30 do 50 grla[[1]](#footnote-1);
* Priplodnih jarica:
* Zahtjev za dodjelu podrške po ovom Javnom pozivu mogu podnijeti poljoprivredni proizvođači - početnici (lica koja ne posjeduju proizvodna grla) za nabavku od 30 do 50 grla1;

**KRITERIJUMI PRIHVATLJIVOSTI**

Kako bi podnosilac Zahtjeva za dodjelu podrške bio odobren mora ispuniti sledeće kriterijume:

* Podnosilac zahtjeva mora da poštuje preporuke Kodeksa dobre poljoprivredne prakse, a koje se odnose na objekte za držanje stoke i postupke koji se odnose na držanje životinja;
* Pravo na podršku podnosilac zahtjeva može ostvariti za nabavku mliječnih rasa goveda (ne podržava se nabavka rasa za proizvodnju mesa) pod uslovom da se nabavljaju grla u čistoj rasi koja posjeduju pedigre sa podacima za tri generacije, kao i za steone junice koje su rođene u Crnoj Gori od krava koje imaju pedigre sa podacima za najmanje tri generacije a koje su vještački osjemenjene;
* Pravo na podršku podnosilac zahtjeva može ostvariti pod uslovom da su nabavljena grla osigurana na period ne manji od godinu dana od trenutka kupovine **(uključujući trajanje karantina)**;
* U slučaju nabavke grla sa teritorije Crne Gore, životinje koje su predmet investicije moraju biti rođene na gazdinstvu prodavca i registrovane u skladu sa zakonom;
* Podnosioci zahtjeva koji su prethodnih godina ostvarili podršku za nabavku stoke, po ovom Javnom pozivu mogu ostvariti podršku jedino ukoliko su ispoštovali prethodno preuzete obaveze;
* Korisnik mora biti državljanin Crne Gore sa mjestom boravka u Crnoj Gori (kopija lične karte).

**SPECIFIČNI KRITERIJUMI** **PRIHVATLJIVOSTI ZA NABAVKU STEONIH JUNICA U ČISTOJ RASI**:

* Podnosioci zahtjeva moraju posjedovati objekte za držanje stoke i dokaz o posjedovanju (lično ili članovi kućne zajednice) minimum 3 ha poljoprivrednog zemljišta. Ukoliko ne posjeduju svoje poljoprivredne površine i/ili objekte za držanje stoke, mogu ih uzeti pod zakup na osnovu potpisanog Ugovora o korišćenju poljoprivrednih površina i/ili objekata za držanje stoke, u roku ne kraćem od 5 godina od dana podnošenja zahtjeva za podršku. Poljoprivredne površine i objekti za smještaj stoke moraju biti upisani u Registar poljoprivrednih gazdinstava najkasnije do 23.08.2021. godine;
* Objekat za držanje stoke mora biti namjenski (izgrađeni boksovi, pojilice, jasla i riješeno pitanje izđubravanja iz štalskog objekta) i da ispunjava uslove propisane Zakonom o dobrobiti životinja najkasnije u trenutku kontrole na licu mjesta prije odobravanja zahtjeva;
* Korisnici sredstava podrške se obavezuju da, ukoliko već nijesu, u roku od godinu dana od ostvarivanja sredstava podrške po ovom Javnom pozivu riješe pitanje skladištenja-upravljanja stajnjakom;
* Korisnici sredstava podrške koji izvrše nabavku steonih junica, a već posjeduju grla, na kraju investicije moraju uvećati stado za onoliko grla koliko su nabavili kroz ovaj Javni poziv (u slučaju da se ovaj kriterijum ne ispoštuje, podrška će se ostvariti samo za broj grla za koji se početno stanje stada uvećalo);
* Korisnici sredstava podrške su dužni u naredne 4 godine održati stočni fond na nivou koji je zatečen u trenutku kontrole na licu mjesta po zahtjevu za isplatu;
* Korisnici sredstava podrške koji izvrše nabavku steonih junica obavezuju se da ih ne otuđe najmanje 4 godine, osim u slučaju oboljenja koje mora biti dokazano potvrdom Veterinarske službe. Dodatno, ženski podmladak ne smije se klati, već odgajati, do faze steonosti, kada bi ga koristili za proširenje sopstvene farme ili ga ponudili za prodaju drugim poljoprivrednim proizvođačima uz pomoć službe Ministarstva poljoprivrede, šumarstva i vodoprivrede. O svim nastalim promjenama korisnik sredstava podrške je dužan obavijestiti ovo Ministarstvo u roku od 10 dana od nastanka promjene;
* Korisnici sredstava podrške su dužni muški pomladak, ukoliko nemaju uslova za tov na svojim gazdinstvima, ponuditi na prodaju zainteresovanim proizvođačima koji se bave tovom putem stručnih službi Ministarstva poljoprivrede, šumarstva i vodoprivrede;
* Korisnici sredstava podrške koji vrše nabavku steonih junica van Crne Gore, moraju dobiti Rješenje od strane Uprave za bezbjednost hrane, veterinu i fitosanitarne poslove za uvoz i Rješenje o karantinu, u skladu sa kojim to grlo mora boraviti u odvojenom objektu bez prisustva domaćih grla. Obaveza korisnika sredstava podrške je da obezbijedi prazne štale (objekte) za karantin, uz redovan nadzor veterinarske službe, shodno propisanim pravilima;
* Korisnik sredstava podrške dužan je nabavljena grla upisati na svoje gazdinstvo u bazi za I&R životinja kod Uprave za bezbjednost hrane, veterinu i fitosanitarne poslove i prijaviti promjenu u Registru poljoprivrednih gazdinstava, prije podnošenja Zahtjeva za isplatu;
* Podnosilac zahtjevamože nabaviti grla (izvršiti plaćanje) tek nakon dobijanja Rješenja o odobrenju projekta od strane Ministarstva poljoprivrede, šumarstva i vodoprivrede;
* Po dobijanju Rješenja o odobrenju projekta moguće je samo **jednom** izvršiti promjenu dobavljača/prodavca/rase i to najkasnije do 15.09.2021. godine, uz prethodno odobrenje Komisije.

**SPECIFIČNI KRITERIJUMI PRIHVATLJIVOSTI ZA NABAVKU PRIPLODNIH JAGNJICA:**

* Podnosioci zahtjeva moraju posjedovati objekte za držanje stoke i dokaz o posjedovanju (lično ili članovi kućne zajednice) minimum 3 ha poljoprivrednog zemljišta. Ukoliko ne posjeduju svoje poljoprivredne površine i/ili objekte za držanje stoke, mogu ih uzeti pod zakup na osnovu potpisanog Ugovora o korišćenju poljoprivrednih površina i/ili objekata za držanje stoke, u roku ne kraćem od 5 godina od dana podnošenja Zahtjeva za dodjelu podrške. Poljoprivredne površine i objekti za smještaj stoke moraju biti upisani u Registar poljoprivrednih gazdinstava najkasnije do 23.08.2021. godine;
* Objekat za držanje stoke mora biti namjenski (pojilice, jasla i riješeno pitanje izđubravanja iz štalskog objekta) i da ispunjava uslove propisane Zakonom o dobrobiti životinja najkasnije u trenutku kontrole na licu mjesta prije odobravanja zahtjeva;
* Nabavku priplodnih jagnjica, korisnici mogu izvršiti sa područja Crne Gore od poljoprivrednih proizvođača koji su registrovani u Upravi za bezbjednost hrane, veterinu i fitosanitarne poslove. Ova grla se ne moraju držati u karantinu;
* Poljoprivredni proizvođači koji žele nabaviti rase ovaca kojih nema na području Crne Gore, nabavku mogu izvršiti van Crne Gore. Vlasnici koji budu uvozili grla moraju dobiti Rješenje od strane Uprave za bezbjednost hrane, veterinu i fitosanitarne poslove za uvoz i Rješenje o karantinu u skladu sa kojim to grlo mora boraviti u odvojenom objektu, bez prisustva domaćih grla. Obaveza je korisnika sredstava podrške da obezbijedi prazne štale (objekte) za karantin, uz redovan nadzor veterinarske službe, shodno propisanim pravilima;
* Korisnici sredstava podrške se obavezuju da, ukoliko već nijesu, u roku od godinu dana od ostvarivanja podrške po ovom Javnom pozivu riješe pitanje skladištenja-upravljanja stajnjakom;
* Korisnici sredstava podrške koji kupe priplodne jagnjice obavezuju se da ih ne otuđe najmanje 4 godine, osim u slučaju oboljenja koje mora biti dokazano potvrdom veterinarske službe. O svim nastalim promjenama korisnik sredstava podrške je dužan obavijestiti ovo Ministarstvo u roku od 10 dana od nastanka promjene;
* Korisnici sredstava podrške su dužni u naredne 4 godine održati stočni fond na nivou koji je zatečen u trenutku kontrole na licu mjesta po zahtjevu za isplatu;
* Svi korisnici sredstava podrške koji dobiju priplodne jagnjice biće kontrolisani dva puta godišnje od strane stručne službe Ministarstva poljoprivrede, šumarstva i vodoprivrede;
* Cijena pri kupovini priplodnih jagnjica sa područja Crne Gore biće određena na osnovu trenutne tržišne cijene (AMIS) po kg žive mjere, eventualno uvećana do 10%;
* Nakon nabavke stoke podnosilac zahtjeva je dužan osigurati istu;
* Korisnik sredstava podrške dužan je nabavljena grla upisati na svoje gazdinstvo kod Uprave za bezbjednost hrane, veterinu i fitosanitarne poslove i prijaviti promjenu u Registru poljoprivrednih gazdinstava, prije podnošenja Zahtjeva za isplatu;
* Po dobijanju Rješenja o odobrenju projekta moguće je samo **jednom** izvršiti promjenu dobavljača/prodavca/rase i to najkasnije do 15.09.2021. godine, uz prethodno odobrenje Komisije.

**SPECIFIČNI KRITERIJUMI PRIHVATLJIVOSTI ZA NABAVKU PRIPLODNIH JARICA:**

* Korisnici moraju posjedovati objekte za držanje stoke i dokaz o posjedovanju (lično ili članovi kućne zajednice) minimum 3 ha poljoprivrednog zemljišta. Ukoliko ne posjeduju svoje poljoprivredne površine i/ili objekte za držanje stoke, mogu ih uzeti pod zakup na osnovu potpisanog Ugovora o korišćenju poljoprivrednih površina i/ili objekata za držanje stoke, u roku ne kraćem od 5 godina od dana podnošenja Zahtjeva za dodjelu podrške. Poljoprivredne površine i objekti za smještaj stoke moraju biti upisani u Registar poljoprivrednih gazdinstava najkasnije do 23.08.2021. godine;
* Objekat za držanje stoke mora biti namjenski (pojilice, jasla i riješeno pitanje izđubravanja iz štalskog objekta) i zadovoljavati uslove dobrobiti životinja u skladu sa Zakonom najkasnije u trenutku kontrole na licu mjesta prije odobravanja zahtjeva za podršku;
* Nabavku priplodnih jarica, korisnici mogu izvršiti sa područja Crne Gore od poljoprivrednih proizvođača koji su registrovani u Upravi za bezbjednost hrane, veterinu i fitosanitarne poslove. Ova grla se ne moraju držati u karantinu;
* Poljoprivredni proizvođači koji žele nabaviti rase koza kojih nema na području Crne Gore, nabavku mogu izvršiti van Crne Gore. Vlasnici koji budu uvozili grla moraju dobiti Rješenje od strane Uprave za bezbjednost hrane, veterinu i fitosanitarne poslove za uvoz i Rješenje o karantinu u skladu sa kojim to grlo mora boraviti u odvojenom objektu, bez prisustva domaćih grla. Obaveza je korisnika Javnog poziva da obezbijedi prazne štale (objekte) za karantin, uz redovan nadzor veterinarske službe, shodno propisanim pravilima;
* Korisnici podrške se obavezuju da, ukoliko već nijesu, u roku od godinu dana od ostvarivanja podrške po ovom Javnom pozivu riješe pitanje skladištenja-upravljanja stajnjakom;
* Korisnici koji kupe priplodne jarice obavezuju se da ih ne otuđe najmanje 4 godine, osim u slučaju oboljenja koje mora biti dokazano potvrdom veterinarske službe. O svim nastalim promjenama korisnik podrške je dužan obavijestiti ovo Ministarstvo u roku od 10 dana od nastanka promjene;
* Korisnici koji ostvare podršku su dužni u naredne 4 godine održati stočni fond na nivou koji je zatečen u trenutku kontrole na licu mjesta po zahtjevu za isplatu;
* Svi korisnici koji dobiju priplodne jarice biće kontrolisani dva puta godišnje od strane stručne službe Ministarstva poljoprivrede, šumarstva i vodoprivrede;
* Cijena pri kupovini priplodnih jarica sa područja Crne Gore biće određena na osnovu trenutne tržišne cijene (AMIS) po kg žive mjere, eventualno uvećana do 10%;
* Nakon nabavke stoke podnosioc zahtjeva je dužan osigurati istu;
* Korisnik podrške dužan je nabavljena grla upisati na svoje gazdinstvo kod Uprave za bezbjednost hrane, veterinu i fitosanitarne poslove i prijaviti promjenu u Registru poljoprivrednih gazdinstava, prije podnošenja Zahtjeva za isplatu;
* Po dobijanju Rješenja o odobrenju projekta moguće je samo **jednom** izvršiti promjenu dobavljača/prodavca/rase i to najkasnije do 15.09.2021. godine, uz prethodno odobrenje Komisije.

**VISINA PODRŠKE**:

Maksimalno učešće budžetskih sredstava iznosi do 50% prihvatljive vrijednosti investicije za korisnike sredstava podrške koji po prvi put ostvaruju pravo na podršku, odnosno 30% podrške za poljoprivredna gazdinstva koja su već koristila podršku po ovom Javnom pozivu.

Maksimalni iznos podrške po poljoprivrednom gazdinstvu za nabavku steonih junica je 5.000€ (za grla koja posjeduju pedigre – 1.000€ po grlu) ili 4.000€ za grla iz domaće populacije koja ispunjavaju uslove Javnog poziva (800€ po grlu), odnosno 3.000€ za nabavku jagnjica i jarica (60€ po grlu).

Ministarstvo zadržava pravo procjene vrijednosti nabavljenih priplodnih grla na osnovu podataka iz AMIS-a i procjene stručne komisije.

Ukoliko ukupna visina podrške, na osnovu zahtjeva za dodjelu podrške, prevazilazi budžetom planirani godišnji iznos, Ministarstvo će prekinuti dalju realizaciju mjere, obavijestiti poljoprivredne proizvođače i/ili proporcionalno smanjiti iznos sredstava podrške u odnosu na svaki pojedinačni zahtjev za dodjelu podrške.

**Podrška se realizuje na kraju investicije u vidu refundacije uloženih sredstava, a nakon administrativne i kontrole na licu mjesta.**

**ZAHTJEV ZA DODJELU PODRŠKE**

Podnosilac zahtjeva u skladu sa uslovima iz ovog Javnog poziva uz zahtjev Ministarstvu dostavlja sledeću dokumentaciju:

***Za sve podnosioce zahtjeva:***

* Obrazac Zahjeva za podršku – **Obrazac 1**;
* Fotokopija lične karte podnosioca zahtjeva;
* Izvod iz veterinarske baze podataka ukoliko podnosilac zahtjeva već posjeduje grla;
* Jedna ponuda/profaktura za nabavku grla(**Obrazac 2** ukoliko se grla nabavljaju od poljoprivrednih proizvođača iz Crne Gore);
* Za priplodne junice koje se nabavljaju na teritoriji Crne Gore neophodno je dotaviti dokaz o porijeklu (pedigre majke i dokaz o osjemenjavanju);
* Fotografije objekta u kojem će biti smještena nabavljena stoka.

**Ministarstvo će sledeće dokumente i podatke provjeravati po službenoj dužnosti (navedena dokumenta i podatke je neophodno dostaviti prilikom registracije u Registru poljoprivrednih gazdinstava):**

* Dokaz o posjedovanju objekata za držanje stoke (posjedovni list) i da je objekat upisan u Obrazac 6-Objekti u RPG;
* Dokaz o posjedovanju/korišćenju poljoprivrednih površina za proizvodnju stočne hrane (posjedovni list).

**NAČIN PODNOŠENJA ZAHTJEVA**

Obrazac Zahtjeva za dodjelu podrške za unapređenje stočnog fonda za 2021. godinu može se preuzeti sa internet stranice Ministarstva poljoprivrede, šumarstva i vodoprivrede ili u kancelarijama Ministarstva poljoprivrede, šumarstva i vodoprivrede i Direkciji za savjetodavne poslove u oblasti stočarstva i predstavlja dio Javnog poziva.

Popunjen obrazac zahtjeva i propratnu dokumentaciju dostaviti **isključivo putem preporučene pošte**, na sledeću adresu:

Ministarstvo poljoprivrede, šumarstva i vodoprivrede

Direktorat za ruralni razvoj

**po Javnom pozivu za dodjelu podrške za unaprjeđenje stočnog fonda**

**za 2021. godinu**

Rimski trg br. 46, 81000 Podgorica

Trajanje Javnog poziva je od 22.07.2021. godine do 23.08.2021. godine.

**PROCEDURA REALIZACIJE**

Podnosilac Zahtjeva za dodjelu podrške podnosi Ministarstvu popunjen i potpisan Obrazac 1 – Zahtjev za dodjelu podrške za unapređenje stočnog fonda za 2021. godinu sa pratećom dokumentacijom. Obrada primljenih zahtjeva, kontrola i odlučivanje po pristiglim zahtjevima će se vršiti u toku trajanja Javnog poziva.

Odlučivanje o pravu na podršku se ostvaruje na osnovu dostavljene dokumentacije i izvještaja terenske komisije. Komisija ima zadatak da provjeri stanje na terenu i utvrdi tačnost priloženih dokumenata. U slučaju da korisnik sredstava podrške ne dozvoli ili spriječi rad komisije, te na bilo koji drugi način utiče na njen rad, podnijeti zahtjev neće biti prihvaćen. Kontrolu na terenu sprovodi Direkcija za savjetodavne poslove u oblasti stočarstva. Prilikom prve terenske kontrole Komisija će vršiti kontrolu gazdinstva podnosioca zahtjeva i u slučaju nabavke grla od poljoprivrednih proizvođača u Crnoj Gori vršiće kontrolu grla koja su predmet ponude(identifikacija i porijeklo grla). U slučaju da grla ne odgovaraju kategorijom i rasom Komisija će dati predlog da se izvrši promjena dobavljača/grla u roku od 10 dana.

Nakon dobijanja Rješenja o odobrenju investicije podnosilac zahtjeva može otpočeti sa nabavkom grla. Nakon izvršene nabavke podnosilac zahtjeva dostavlja **zahtjev za isplatu sredstava podrške-** **Obrazac 3** uz koji prilaže:

* Kopiju fakture (ako je dostavljena na stranom jeziku treba da bude prevedena na crnogorski jezik – ovlašćeni sudski tumač);
* Original dokaz o prenosu **100%** sredstava na žiro račun ponuđača (isključivo dokaz o prenosu sredstava preko banke, **uplatnica i ovjereni izvod iz banke, a u slučaju plaćanja van Crne Gore ovjereni swift**);
* Ukoliko je nabavka izvršena uz pomoć mljekare ili sirare kod koje je podnosilac Zahtjeva za dodjelu podrške kooperant, neophodno je dostaviti dokaz kojim se potvrđuje da je mljekara/sirara izvršila nabavku u ime podnosioca zahtjeva, sa dokazima o plaćanju predviđenim ovim javnim pozivom;
* Ukoliko je nabavka izvršena kod fizičkog lica, neophodno je dostaviti ovjeren Ugovor o kupoprodaji;
* Polisu osiguranja za nabavljena grla (**u toku i nakon karantina**);
* Izvod iz veterinarske baze podataka (popis grla), kojom se potvrđuje da su nabavljena grla prevedena na ime podnosioca zahtjeva za isplatu;
* Potvrdu o sprovedenim mjerama zdravstvene zaštite nad nabavljenim grlima;
* Kopiju rješenja o određivanju karantinskog prostora (za grla nabavljena van Crne Gore);
* Kopiju rješenja o ispunjenosti prethodnih veterinarsko zdravstvenih uslova za uvoz steonih junica.

Nakon dostavljanja zahtjeva za isplatu, sa propratnom dokumentacijom, Ministarstvo poljoprivrede, šumarstva i vodoprivrede će izvršiti administrativnu i terensku kontrolu. Po dobijanju pozitivnog mišljenja nakon terenske kontrole, sredstva podrške će se od strane Ministarstva uplatiti na žiro račun korisnika sredstava podrške. Podrška se može ostvariti isključivo za ona grla koja su u vrijeme terenske kontrole po Zahtjev za isplatu zatečena na poljoprivrednom gazdinstvu.

Rok za realizaciju cjelokupne investicije i dostavljanje zahtjeva za isplatu sredstava podrške je 30. oktobar 2021. godine.

Ministarstvo će pratiti realizovane investicije u naredne četri godine, konstantnim kontrolama na terenu. U slučaju nepoštovanja pravila poziva i prodaje ili nesavjesnog držanja grla korisnik podrške je dužan da vrati sredstva podrške u skladu sa Zakonom o poljoprivredi i ruralnom razvoju (“Sl. list Crne Gore”, broj 56/09).

Podnosilac čiji zahtjev nije prihvaćen dobiće “Obavještenje o odbijanju“.

**NAPOMENE**

* Troškovi koji nijesu prihvatljivi za podršku su: carinske dažbine, troškovi transporta, troškovi obezbjeđivanja karantina, veterinarskih usluga i neophodnih analiza, troškovi osiguranja i registracije, troškovi liječenja grla, nadoknade za uginula grla, troškovi nastali nakon 30.10.2021. godine i sl.;
* Korisnik sredstava podrške je, u slučaju promjene rase ili dobavljača grla, dužan od Ministarstva zatražiti odobrenje promjene dobavljača ili rase najkasnije do 15.09.2021. godine, u suprotnom nije moguće ostvariti podršku po ovom Javnom pozivu;
* Podnosilac zahtjeva odgovora za tačnost dokumentacije i podataka za ostvarivanje prava na podršku;
* Zahtjev će biti proslijeđen Terenskoj komisiji tek nakon ispunjenja svih uslova ovog Javnog poziva;
* Prihvatljiva za podršku su prirplodna grla koja su nabavljena od trgovaca i sabirnih centara koji su registrovani za obavljanje ove djelatnosti u skladu sa zakonom, te grla koja su identifikovana i registrovana u skladu sa zakonom i registrovanih poljoprivrednih proizvođača;
* Prilikom kontrole na licu mjesta utvrđuje se da li su podnosioci zahtjeva koji su prethodnih godina bili korisnici sredstava Javnog poziva za unapređenje stočnog fonda postupili u skladu sa obavezama koje su bile utvrđene upravnim aktima na osnovu kojih su ostvarili pravo na sredstva podrške. Ukoliko se utvrdi da nijesu postupali na utvrđen način, kroz ovaj Javni poziv ne mogu ostvariti pravo na sredstva podrške;
* Podnosiocu zahtjeva podrška neće biti odobrena po ovom Javnom pozivu u slučaju da se tokom provjere utvrdi da u isto vrijeme osim nabavke vrši i prodaju sopstvenih grla;
* Neće se podržati investicije za koje se provjerom utvrdi da je podnosilac zahtjeva, odnosno da se lica u društvu privrednog društva podnosioca zahtjeva, nalaze u krvnom srodstvu u pravoj liniji do bilo kog stepena, pobočnoj liniji do četvrtog stepena krvnog srodstva ili su u tazbinskom-bračnom srodstvu do drugog stepena sa dobavljačem roba ili izvođačem radova, ili se radi o povezanim licima u poslovnom smislu;
* Ukoliko se u postupku finansijske provjere realnosti i osnovanosti prikazanih troškova kod nadležnih organa, utvrdi da je korisnik sredstava podrške na bilo koji način doveo u zabludu ili naveo na pogrešan zaključak Komisiju za dodjelu podrške, korisnik sredstava podrške shodno članu 33 Zakona o poljoprivredi i ruralnom razvoju (“Sl. list Crne Gore”, broj 56/09, 34/14 i 1/15) dužan je da vrati sredstava podrške koja su nenamjenski utrošena, uvećana za iznos zatezne kamate. Takođe korisnik sredstava podrške u ovom slučaju, gubi pravo na svaki vid podsticaja u naredne dvije godine od dana donošenja pravosnažnog rješenja Ministarstva.
* Poljoprivredna gazdinstva koja su bila korisnici sredstava podrške u prethodnim godinama po osnovu javnih poziva za unapređenje stočnog fonda, a stočni fond koji sada posjeduju je manji od broja grla koja su morali posjedovati nakon uvećanja stočnog fonda, ne mogu ostvariti sredstva podrške opredijeljena ovim Javnim pozivom;
* Gazdinstva koja posjeduju više od 20 muznih grla ne mogu ostvariti pravo na sredstva podrške po ovom Javnom pozivu;
* Podnosioci zahtjeva odnosno poljoprivredna gazdinstva za koje se utvrdi da su novo osnovana poljoprivredna gazdinstva na istoj adresi i/ili istom objektu za držanje stoke, koji su prethodno bili u sastavu poljoprivrednog gazdinstva koje je ostvarilo pravo na podršku podršku za unapređenje stočnog fonda, sa ciljem da se izbjegnu ranije preuzete obaveze ili da se ostvari veći iznos sredstva podrške, ne mogu ostvariti pravo na sredstva podrške opredijeljena ovim Javnim pozivom;
* Ukoliko se prilikom terenske kontrole – lica mjesta utvrdi da je poljoprivredno gazdinstvo koje traži sredstva podrške nastalo podjelom ranije jedinstvenog poljoprivrednog gazdinstva, a ta poljoprivredna gazdinstva i dalje za držanje stoke koriste iste nepokretnosti (objekte za držanje stoke), odnosno da se u prijavljenom objektu nalaze grla koja su registrovana na poljoprivredno gazdinstvo koje nije podnosilac zahtjeva za podršku, takav zahtjev će biti odbijen;
* U slučaju nabavke grla od poljoprivrednih proizvođača iz Crne Gore podnosioci zahtjeva mogu isključivo izvršiti nabavku grla čije su identifikacione oznake navedene u Obrascu 2 a koja je odobrena od strane Komisije prilikom terenske kontrole;
* U slučaju da ponuđač grla ponudi broj priplodnih grla nesrazmjeran stadu koje posjeduje, hronološki gledano poslednje ponude se neće prihvatiti a o tome će biti obaviješten podnosilac zahtjeva;
* Podnosilac zahtjeva kojem je dodijeljeno Rješenje o odobrenju investicije može uz opravdane razloge zatražiti samo jednom produženje roka realizacije investicije i to maksimalno 10 dana. Zahtjev za produženje roka je neophodno uputiti ka ovom Ministarstvu prije 30.10.2021. godine u suprotnom će se smatrati da je stranka odustala od realizacije investicije.
* Poljoprivredno gazdinstvo može konkurisati za podršku u okviru ovog Javnog poziva samo sa jednim zahtjevom u toku godine;
* Ne postoji mogućnost prenošenja investicije naredne godine;
* Pristigli zahtjevi koji su prihvatljivi po ovom Javnom pozivu će se obrađivati i odobraviti po pristizanju na arhivu Ministarstva sve dok se raspoloživa sredstva ne potroše ili do kraja trajanja Javnog poziva (23.08.2021. godine).

**MINISTARSTVO NI PO KOM OSNOVU NE MOŽE GARANTOVATI I OBEZBIJEDITI PLASMAN (PRODAJU) PROIZVODA (MLIJEKO, MLIJEČNI PROIZVODI, MESO).**

Kontakt informacije:

|  |  |
| --- | --- |
| **Mjesto** | **Kontakt telefon** |
| Ministarstvo poljoprivrede, šumarstva i vodoprivredeDirektorat za ruralni razvoj - Podgorica | 020/482-150 |
| Direkcija za savjetodavne poslove u stočarstvu |
| Podgorica | 020/265-337 |
| Bar  | 030/312-965 |
| Nikšić  | 040/212-012 |
| Berane  | 051/233-301 |
| Bijelo Polje | 050/487-009 |
| Pljevlja | 052/353-505 |

1. Pravo na podršku za nabavku priplodnih jagnjica i jarica imaju poljoprivredni proizvođači – početnici koji na svoje ime nemaju registrovanu stoku, a upisani su u Registar poljoprivrednih gazdinstava najkasnije do zaključenja Javnog poziva. [↑](#footnote-ref-1)